เปิด 3 ประเด็นหลักประจำวัน พร้อมชูกลยุทธ์เด็ดเน้น “Selective Buy” หุ้นมีปัจจัยหนุน
ชู 25 หุ้นเด็ด เน้น "Selective Buy" หุ้นมีปัจจัยหนุน พร้อมจับตา 3 ประเด็นหลักประจำวันนี้
26 เม.ย. 2561

บล.กรุงศรี ประเมินว่า SET จะแกว่งตัวในกรอบ 1,772 – 1,790 จุด เนื่องจากได้แรงหนุนจากราคาน้ำมันที่รีบาวด์ขึ้นยืนเหนือ 68 US/Barrel ได้อีกครั้งหลังคาดการณ์ว่าสหรัฐฯอาจคว่ำบาตรอิหร่านรอบใหม่ ประกอบกับแรงซื้อเก็งกำไรดักงบ ไตรมาส 1/2561 ที่กำลังทยอยประกาศโดยวันนี้คาดว่า PTTEP จะประกาศงบมีกำไรเติบโตขึ้น อย่างไรก็ตามดัชนียังคงถูกแรงกดดันจากความกังวล US bond yield 10 ปีที่พุ่งขึ้นสูงสุดในรอบ 4 ปีเหนือระดับ 3% ซึ่งอาจทำให้ FED ปรับอัตราดอกเบี้ยขึ้นเร็วกว่าคาดและจะส่งผลให้ Fund Flow ต่างชาติไหลออกต่อเนื่อง (เดือนเม.ย. Net sell 1.6 หมื่นล้านบาท ตั้งแต่ต้นปี Net sell 7.4 หมื่นล้านบาท)
กลยุทธ์การลงทุนวันนี้ : Selective Buy
– กลุ่มพลังงานและปิโตรฯ ( PTT ,IRPC ,PTTGC ,IVL ) ราคาน้ำมันทรงตัวสูงและคาดงบไตรมาส 1/2561 เติบโต
– กลุ่มอิเล็กทรอนิกส์ ( HANA, KCE ,DELTA ) กลุ่มอาหาร ( CPF ,TU ) อานิสงส์เงินบาทมีแนวโน้มอ่อนค่าล่าสุด 31.5 Bath/USD.
– กลุ่ม TV digital ( WORK RS MONO BEC ) คสช.เตรียมออกม.44 ช่วยเหลือให้พักชำระหนี้ได้ 3 งวด ,ลดค่าเช่าเครือข่ายอนาล็อกของทีวี 50% 2 ปี และเปิดโอกาสให้มีการโอนกิจการได้
– กลุ่มเดินเรือ ( PSL TTA ) ค่าระวางดีดตัวขึ้น ล่าสุด 1,376 จุด
– กลุ่มที่คาดว่ากำไรไตรมาส 1/2561 เติบโต ได้แก่  MTLS BCH BH BDMS BGRIM HTC TVO BIG PLANB WORK
ประเด็นสำคัญวันนี้
(+) กลุ่ม ICT – กสทช.เดินหน้าจัดประมูลคลื่น 1800 MHz ตัดสิทธิ์ JAS ห้ามเข้าร่วมประมูล ส่วนคลื่น 900 MHz ให้ชะลอประมูลออกไปก่อน : วานนี้ที่ประชุมคณะกรรมการกสทช.มีมติอนุมัติร่างประกาศหลักเกณฑ์การประมูลคลื่นความถี่ 1800MHz  จำนวน 45 MHz แบ่งเป็น 3 ใบอนุญาต ใบละ 15 MHz อายุใบอนุญาต 15 ปี ราคาเริ่มต้น 37,457 ล้านบาท ค่าหลักประกันและค่าปรับหากทิ้งการประมูลที่ 1,873 ล้านบาท และ 5,619 ล้านบาท ตามลำดับ และตัดสิทธิ JAS ในการเข้าประมูลเนื่องจากทิ้งใบอนุญาติในครั้งก่อน เบื้องต้นคาดว่าจัดประมูลในวันที่ 4 ส.ค.18 คาดการแข่งขันจะไม่รุนแรงเนื่องจากไม่มีผู้เล่นรายใหม่เป็นบวกต่อ ADVANC ,TRUE ,DTAC แต่การที่ กสทช.ยังไม่ประมูลคลื่น 900 MHz อาจจะทำให้ DTAC ยังเสียเปรียบรายอื่นเนื่องจากยังไม่มีคลื่นความถี่ในช่วงสั้น ทำให้เป็นอุปสรรคในการทำตลาดต่างจังหวัด Top pick ยังเป็น ADVANC
(+) กลุ่ม Auto – รับผลบวก ยอดผลิต ขาย และ ส่งออกรถยนต์เพิ่มขึ้นต่อเนื่อง : สอท.รายงานยอดผลิตรถยนต์เดือน มี.ค. เพิ่มขึ้นเป็น 195,257 คัน เพิ่มขึ้น 9.6% จากเดือนก่อน และ 9.21% จากปีก่อน เพิ่มขึ้นต่อเนื่องเป็นเดือนที่ 4 เป็นบวกกับ SAT ,AH ,PCSGH มียอดขายรถยนต์ในประเทศที่ 95,082 คัน เพิ่มขึ้น 26% จากเดือนก่อน และ 12.12%จากปีก่อน เพิ่มขึ้นต่อเนื่องเป็นเดือน ที่ 3 ส่วนหนึ่งเป็นผลจากการจัดงาน Motor Show เป็นบวกต่อกลุ่ม Finance อาทิ KKP ,TISCO ,TCAP และยอดส่งออกรถยนต์เพิ่มขึ้นเป็น 110,946 คัน เพิ่มขึ้น 8.5% จากเดือนก่อน และ 4.7% จากช่วงเดียวกันเมื่อปีก่อน เพิ่มขึ้นต่อเนื่องเป็นเดือนที่ 3 และเพิ่มขึ้นจากช่วงเดียวกันเมื่อปีก่อน ต่อเนื่องเป็นเดือนที่ 5 เป็นบวกต่อหุ้นท่าเรือส่งออกรถยนต์ คือ NYT
(+) Bond yield ที่ยังเพิ่มขึ้นกดดัน Fund Flow ต่างชาติไหลออกจากตลาดหุ้นภูมิภาคต่อเนื่องเป็นวันที่ 4 ความกังวลจาก Bond yield 10 ปี ของสหรัฐที่เพิ่มขึ้นยังกดดันให้ Fund Flow ต่างชาติยังไหลออก โดยวานนี้ Bond yield 10 ปีของสหรัฐยังเพิ่มขึ้นต่อเนื่องสู่ระดับ 3.033% สูงสุดในรอบ 4 ปี ขณะที่นักลงทุนต่างชาติขายสุทธิในตลาดหุ้นภูมิภาค US$1,210 ล้าน ต่อเนื่องเป็นวันที่ 4 โดยขายมากที่สุดในตลาดหุ้นเกาหลีใต้ US$794 ล้าน ตามด้วย ไต้หวัน US$226 ล้าน ส่วนกลุ่ม TIP ต่างชาติ ขายสุทธิมากที่สุด ในตลาดหุ้นอินโดฯ US$141 ล้าน ตามด้วยไทยและฟิลลิปินส์ US$41.8 ล้าน และ US$7.1 ล้านตามลำดับ